
Sülysáp Város Önkormányzata

Polgármesterétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: S/4760-…/2018
Előterjesztés elkészítésének időpontja: 2018. augusztus 17.
Előterjesztést készítette: dr. Tóth Krisztina jegyző
Előterjesztést jóváhagyta: - 
Előterjesztést véleményezi: PVB
Döntés módja: nyílt szavazás, egyszerű szótöbbség

Mellékletek: -
E L Ő T E R J E S Z T É S

Sülysáp Város Önkormányzata Képviselő-testületének

2018. augusztus 23-án tartandó munkaterv szerinti ülésére

8. napirendhez

Tárgy:
Helyi menetrend szerinti autóbuszjárat viteldíjának emelése
Tisztelt Képviselő-testület!
Mint ismeretes önkormányzatunk 2017. október 1-jétől az M-BUSSAL Kft. (székhelye: 8200 Veszprém, Házgyári út 1., cégjegyzékszáma: 19-09-516622, adószáma: 23444580-2-19) útján biztosítja a Sülysáp város közigazgatási határán belül, helyi díjszabás alapján autóbusszal végzett menetrend szerinti személyszállítási közszolgáltatást. 

A létrejött közszolgáltatási szerződés alapján önkormányzatunk eddig nem biztosított pénzügyi támogatást a feladat ellátásához, annak költségeit kizárólag a bérlet-, illetve menetjegyekből származó bevétel, valamint a kedvezményes menetjegyek állami kompenzációja fedezte. 

Az elmúlt hetekben azonban azzal keresett meg a társaság, hogy a szolgáltatás a tavalyi kondíciókkal nem tartható fenn, ezért havi 200 ezer forint összegű önkormányzati támogatás biztosítása lenne szükséges. Tárgyalásokat folytattunk az ügyben, és végül az – a most beterjesztett – megállapodás született, hogy önkormányzati támogatást továbbra sem fizetünk, ellenben hozzájárulunk ahhoz, hogy a teljes árú bérletjegynek a szerződéskötéskor bruttó 2210 Ft-ra lecsökkentett ára 2018. szeptember 1-jétől a korábbi árszintre, azaz 3500 Ft-ra visszaemelésre kerüljön.

A többi menetjegytípus ára változatlanul marad, azaz a javaslat elfogadása esetén a továbbiakban a következő jegyárak lesznek érvényben:

Bruttó díj
Nettó díj

menetjegy ára: 
250 Ft   
   197 Ft

teljes árú bérletjegy ára:
3.500 Ft
2.756 Ft

kedvezményes havi bérletjegy ára:
500 Ft      
   394 Ft

kedvezményes negyedéves bérletjegy ára:
1.500 Ft 
1.181 Ft

kedvezményes fél éves (hat havi) bérletjegy ára:
3.000 Ft 
2.362 Ft

A személyszállítási szolgáltatásokról szóló 2012. évi XLI. törvény 4. § (4) d) pontja alapján az önkormányzatnak a szolgáltatóval közösen kell kialakítania az árakat a közszolgáltatási szerződésben. 
Kérem az előterjesztés szíves megtárgyalását, és döntésük meghozatalát.
…/2018. (VIII. 23.) ÖKT határozati javaslat

Sülysáp Város Önkormányzatának Képviselő-testülete a személyszállítási szolgáltatásokról szóló 2012. évi XLI. törvény 4. § (4) d) pontja alapján

1./ a Sülysáp város közigazgatási határán belül, helyi díjszabás alapján autóbusszal végzett menetrend szerinti személyszállítási közszolgáltatás keretében biztosított teljes árú bérletjegy árának 2018. szeptember 1. napjától 2.756 Ft+áfa, azaz bruttó 3.500 Ft összegre történő emeléséhez hozzájárul,

2./ az M-BUSSAL Kft.-vel (székhelye: 8200 Veszprém, Házgyári út 1., cégjegyzékszáma: 19-09-516622, adószáma: 23444580-2-19) megkötött közszolgáltatási szerződés ezzel kapcsolatos módosítását jóváhagyja, egyúttal felkéri és felhatalmazza a polgármestert annak aláírására. 

Határidő: 2018. augusztus 31.
Felelős: polgármester
Sülysáp, 2018. augusztus 17.

Horinka László s.k.

